《雪夜茗会》
唐代·王翰

岁月忽云徂，倏尔值嘉令。轩裳谢东缠，蓬茅养清静。

溪合玄冰积，阶平白雪盛。时惟朋侪临，杖屦造门径。

开门延客入，拜揖须展敬。土炉火新炽，石鼎安欲正。

寒井方及深，清泠绝泥泞。奇茗畜时久，待此佳客命。

蝇声响不歇，蟹目乱无定。盏斝涤已洁，槃托拭更净。

咽沃肝肺清，漱袪齿牙病。坐觉昏睡除，言出清淡胜。

幸拜高轩临，愧乏珍馔饤。郑重弥明仙，聊为尽吟兴。

作者简介：王翰（公元687年~726年），字子羽，并州晋阳（今山西太原市）人，唐代边塞诗人。与王昌龄同时期，王翰这样一个有才气的诗人，其集不传。其诗载于《全唐诗》的，仅有14首。登进士第，举直言极谏，调昌乐尉。复举超拔群类，召为秘书正字。擢通事舍人、驾部员外。出为汝州长史，改仙州别驾。